stanford-oval/wikipedia huggingface dataset:
סועאד סבאח
קורות חייה > כתיבה

כשכווית קבלה את עצמאותה ב-1961, התפטר אל-מובארכ מתפקידו, והזוג עבר לגור בלבנון. סבאח עברה אז תקופה קשה כאשר נפטרו שני הוריה וכן סבתה ודוד כולם תוך שנה, והרגישה בודדה. בעלה עודד אותה לכתוב ופרסם את עבודתה, והוא גם הזמין אותה להיות לקחת חלק בדיוואן שלו (מפגש גברים) כדי להכיר מגוון אנשים חדשים. היא פרסמה אז את ספר שיריה הראשון, "זוהר מוקדם" (1961). היה זה הספר הראשון שפורסם על ידי אישה במדינות המפרץ הפרסי. בזמן שחייתה בביירות, פרסמה סבאח עוד שני אוספים, "רגעים מחיי" (1961), ו"מחיי" (1964), ושיריה הגיעו לכדי פרסום בינלאומי.
ב-1965, הזמין אותם נשיא מצרים גמאל עבד אל נאצר לבוא לקהיר, והם עברו לשם עם בנם מובארכ. בקהיר סבאח המשיכה לכתוב, וגם המשיכה את לימודיה. ב-1973 סיימה תואר ראשון בכלכלה ומדעי המדינה בהצטיינות באוניברסיטת קהיר, ותואר שני ב-1975. ב-1981 נסעה סבאח עם משפחתה - כעת עם שלושה ילדים - לבריטניה, היא סיימה את הדוקטורט במדעי מדינה וכלכלה באוניברסיטת סארי (אנ') בעיר גילפורד בבריטניה. נושא הדוקטורט שלה היה "תכנון ופיתוח במדינת כווית ומעמד האישה". היא האישה הכוויתית הראשונה שקיבלה דוקטורט בכלכלה בשפה האנגלית.
משם חזרה המשפחה לכווית, שם פרסמה ספר שירים נוסף ב-1982, שכלל שירים לזכר בנה שנפטר, ונקרא "לך, בני". אוסף שירים פמיניסטים בשם "פירורי אישה" יצא ב-1985, אך הוחרם על ידי ממשלת כווית וברחבי מדינות המפרץ. סבאח פתחה במלחמה משפטית נגד משרד המידע ולבסוף ספרה פורסם בארצה. באותה שנה, הקימה את בית הדפוס "דאר סועאד סבאח", אשר מוציא ספרים במגוון סוגות ונושאים, וכן את פרס ג'איזט א-סבאח, פרס ספרותי שמטרתו לתמוך בסופרים צעירים מהעולם הערבי.
ספרה "ובראשית הייתה האישה" יצא ב-1988, והאוסף "שיח בין הוורדים לרובים" ב-1989. ב-1990, כשעיראק פלשה לכווית, יצא ספרה מטעם ממשלת כווית, "מברקים דחופים אל מולדתי", שכלל שמונה שירים לאומניים שכתבה מלונדון, שם פעלה בתמיכה לבני עמה ולמען שחרור כווית. שיריה פורסמו גם בעיתונים של גולים כוויתים, ונקראו בתחנות רדיו.
עם שחרור כווית ב-1991, נפטר בעלה. סבאח פרסמה עוד ספר של שירי אבל לזכרו, בשם "אחרון החרבות", ב-1992, ובאותה שנה פרסמה גם את הספר "שירי אהבה". בשנים הבאות פרסמה עוד מספר אוספי שירה: "אישה ללא חוף" ב-1994, "קח אותי לגבולות השמש" ב-1997, "השיר הוא אישה והאישה היא שיר" ב-1999, "גם הפרחים כועסים" ב-2005, אוסף שירה דתית ב-2006, "אגרות מהתקופה היפה". האוסף האחרון שיצא הוא "שירה ופרוזה רק לך" מ-2016.
סך הכל, לסבאח 17 ספרי שירה, ביניהם שירים ליריים, שירים לאומניים, שירים פמיניסטיים, שירי קינה ושירי אהבה במגוון סגנונות, הכתובים בערבית כוויתית וכן בערבית סטנדרטית. מספר משיריה המפורסמים יותר הולחנו, וזמרים מובילים בעולם הערבי הופיעו עמם. חלקם פורסמו בכתבי עת ספרותיים בינלאומיים ובאנתולוגיות, ויצירותיה תורגמו ללפחות 15 שפות, ביניהן קוריאנית, סינית, פרסית, בולגרית, אלבנית, גרוזית, סרבית, בוסנית, שוודית, רומנית, גרמנית, ספרדית, צרפתית, אנגלית ואיטלקית. שיריה נלמדים בבתי ספר ובאקדמיה והוגשו עליהן תזות לתארים מתקדמים ודוקטורט בירדן, מצרים, ערב הסעודית, לבנון, בחרין, צרפת, סין ואיראן.
סבאח כתבה גם ספרים היסטוריים וביוגרפיים, כולל ספרים אודות בעלה המנוח, וכן אודות אביו, אלשיח' מובארכ א-סבאח, השליט השביעי של כווית ומייסד כווית המודרנית, הידוע כ"מובארכ אלכביר" (מובארכ הגדול).
קורות חייה > כלכלה

סבאח פרסמה מספר ספרים כחוקרת. ספרה הראשון מ-1983, היה מבוסס על עבודת הדוקטורט שלה, The Planning and Development in the Kuwaiti Economy and the Role of Women, ולאחר מכן שורת ספרים שהתמקדו בתפקיד נשים בכלכלת כווית והמפרץ, נפט וכלכלת משאבים טבעיים, ותפקידן של כווית וערב הסעודית בכלכלה אזורית ובינלאומית.
סבאח היא אחת מנשות העסקים המובילות של כווית כיו"ר מספר חברות מסחריות בינלאומיות, כולל Action Group Holdings Company, ‏Action Consultancy Bureau, ו-Egypt Kuwait Holding Company. היא גם שמשה כמנכ"לית הבורסה לניירות ערך הכוויתי, Kuwait Stock Exchange ‏(KSE).
קורות חייה > פעילות פמיניסטית והומניסטית

הרבה משירתה של סבאח הייתה פמיניסטית. בשיריה היא ביקשה הכרה בזכויות נשים בכל העולם הערבי. בשיר אחד אף כתבה "דמוקרטיה אין פירושה שגבר יכול להביע דעתו ללא התרסה; דמוקרטיה היא כשאישה יכולה לומר את דעתה באהבה.. מבלי שתיהרג" ”ليست الديمقراطية أن يقول الرجل رأيه في السياسة دون أن يعترضه أحد الديمقراطية أن تقول المرأة رأيها في الحب... دون أن يقتلها أحد”.
בנוסף להתבטאויותיה הספרותיות ומחקריה האקדמיים בנוגע לכלכלה ונשים, סבאח, פעלה למען זכויות פוליטיות לנשים בארצה. נשים כוויתיות זכו לרוץ לבחירות ולהצביע ב-2005. מזכ"ל האו"ם בוטרוס בוטרוס ראלי בחר בסבאח להשתתף במשלחת האו"ם לכנס העולמי הרביעי בנושא נשים בבייג'ינג ב-1995, לצד נשיאת איסלנד ויגדיס פינבוגדוטיר, הגברות הראשונות של ארצות הברית (הילרי קלינטון), ניגריה (מרים אבאצ'ה) וצרפת (ברנדט שיראק).
גם כפעילת זכויות האדם סבאח היא חברה מייסדת בארגון ערבי למען זכויות אדם (AOHR), והיא פרסמה מספר ספרים בנושא.
סבאח חברה באגודת הסופרים בכווית, במועצת החינוך, ובוועדה הגבוהה לקידום החינוך, היא הקימה ועמדה בראש מרכז מידע לנשים באגודה החברתית לנשים. היא גם חברת הוועד המנהל של הארגון העולמי לנשים מוסלמיות בדרום-מזרח אסיה, ובדירקטוריון של הקרן לשיתוף פעולה בז'נבה, ושל המרכז לאנרגיה באוניברסיטת סארי, שם למדה לדוקטורט. היא גם חברה מייסדת במועצה להתפתחות ילדים בקהיר.
עבודותיה

סבאח כתבה 25 ספרים בסך הכל, וערכה שמונה. סבאח גם עסקה באמנות פלסטית וציור. היא שילבה את יצירותיה בספרי השירים שכתבה.
עבודותיה > ספרי שירה

ومضات باكرة – 1961 (זוהר מוקדם)
لحظات من عمري – 1961 (רגעים מחיי)
من عمري – 1964 (מחיי)
امنية – 1971 (משאלה)
إليك يا ولدي – 1982 (לך ילדי)
فتافيت امرأة – 1986 (פירורי אישה)
في البدء كانت الأنثى – 1988 (בראשית הייתה האישה)
حوار الورد والبنادق – 1989 (שיח בין הוורדים והרובים)
برقيات عاجلة إلى وطني – 1990 (מברקים דחופים למולדתי)
آخر السيوف – 1991 (אחרון החרבות)
قصائد حب – 1992 (שירי אהבה)
امرأة بلا سواحل – 1994 (אישה ללא חוף)
خذني إلى حدود الشمس – 1997 (קח אותי לגבולות החמה)
القصيدة أنثى والأنثى قصيدة – 1999 (השירה היא אישה והאישה היא שירה)
والورود تعرف الغضب – 2005 (גם הפרחים כועסים)
עבודותיה > ביוגרפיה והיסטוריה

مجموعة مقالات «هل تسمحون لي أن أحب وطني – 1990 (הרשו לי לאהוב את מולדתי)
كتاب توثيقي تاريخي «صقر الخليج عبد الله المبارك الصباح – 1995 ("בז המפרץ הערבי: עבדאללה אל מובארכ א-סבאח")
Mubarak Al-Sabah: Muases Dawlat Al-Kuwait Al-Hadeethah – 2007‏ (מובארכ א-סבאח: מייסד כווית המודרנית)
Tareekh Al-Sheikh Abdullah Mubarak Al-Sabah fiSowar – 2015 (ההיסטוריה של שייח' עבדאללה א-סבאח בתמונות)
עבודותיה > כלכלה

لتخطيط والتنمية في الاقتصاد الكويتي ودور المرأة – 1983, باللغة الإنجليزية (תכנון ופיתוח במדינת כווית ומעמד האישה)
الكويت / أضواء على الاقتصاد – 1985, (כווית – אורות הכלכלה)
أوبك بين تجارب الماضي وملامح المستقبل – 1986, (OPEC: בין העבר לעתיד)
السوق النفطي الجديد – 1986, (שוק הנפט החדש)
أزمة الموارد في الوطن العربي – 1989(משבר המשאבים בעולם הערבי)
مجموعة بحوث «المرأة الخليجية ومشاركتها في القوى العاملة» – 1990 ( האישה במדינות המפרץ הערבי והשתתפותה בכוח העבודה)
עבודותיה > זכויות האדם

Human Rights in the Contemporary World ‏(1997)
Human Rights Between Theory and Implementation ‏(1997)
What Do You Know About Human Rights? ‏(1997)
and Papers on the International Policy ‏(2006ׁׁׁׁׁׂ)
עבודותיה > עורכת שותפה

Abdulaziz Hussain: The Dream of Arabic Enlightenment ‏(1995)
Ibraheem Al- Oraiyedh: The Radiance of Cultural Bahrain (1996), Nizar Qabbani: A Poet For All Generations ‏(1998)
Dr Tharwat Okashah: The Rifle and the Feather ‏(2000)
Abdullah Al- Faisal: Between the Feelings of Deprivation and Alienation of Soul ‏(2001)
Abdulkareem Ghallab: A Light Rises from Morocco‏ (2003)
Ghassan Tuwaini ‏(2007)
Dr Saleh Al-Ojairi: The Dean of Astronomy ‏(2013)
פרסים והוקרה

פרס אגודת הכלכלנים הכוויתים
פרס המדינה לספרות ואומנויות, כווית
פרס ליצירת נשים ערביות, תוניסיה
עיטור ההשכלה התוניסאית
פרס הצטיינות בכלכלה ומדעי מדינה בקהיר
מדליית הכסף מטעם המוסד הערבי – פריז
פרס עמיתות מטעם מכללת סנט קטרין – אוניברסיטת אוקספורד – לונדון
עיטור הזכאות הלבנוני המוזהב
פרס הנשיא ליצירה מדעית, בחריין
נשיאה של כבוד של אגודת החברות הבריטית-כווייתית
הערות שוליים

↑  دراسةٌ أسلوبيةٌ في قصيدة "موعد في الجنة"عيسی متقي زاده,کبری روشنفکر,نورالدين پروي/ إضاءات نقدية (فصلية محكّمة)-السنة الثالثة – العدد التاسع –מרץ 2013,עמ' 135-152
↑  مجلة الجمعية العلمية الايرانية للغة العربية و آدابها، فصلية محكمة، -,מגזין האגודה האיראנית לשפה וספרות ערבית, גיליון 16,עמ' 15–32, סתיו-2010
↑  ملتقى الدكتورة سعاد صباح الرابع kuwait-art.com/Sheikha_Exhibition_V5.pdf
↑  المختارات من شعر سعاد الصباح-اختيار وتقديم:د.محمدعناني
↑  ملتقى الدكتورة سعاد صباح الرابع-סדנת הצילום הערבי לאומנות יצירה 2014
↑  سعاد صباحwww.stooob.com/383983.html
| --- | --- |
בקרת זהויות :  NLI: 987007513255605171  BnF: cb122007310 (data)  GND: 119345951  ISNI: 0000 0000 8168 7270  LCCN: n83195124  NLK: KAC201316762  NTA: 075122324  SELIBR: 34503  SUDOC: 03062973X  VIAF: 96963942   WorldCat (עם VIAF): 96963942 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סועאד סבאח".
עקרון האדישות

עקרון האדישות הוא עקרון מתורת המשחקים המסייע בין השאר למציאת שיווי משקל נאש, במשחק בצורה אסטרטגית.
רקע

עיקרון האדישות מתייחס לשיווי משקל באסטרטגיות מעורבות במשחק בצורה אסטרטגית.
העיקרון אומר כי אם, בשיווי משקל, שחקן משתמש בשתי אסטרטגיות טהורות בהסתברות חיובית, אזי תוחלת התשלום שלו, אם הוא משחק את האחת, שווה לתוחלת התשלום אם הוא משחק את השנייה, בהינתן ששאר השחקנים משחקים את שיווי המשקל.
במשחק באסטרטגיות מעורבות, שימוש בעיקרון זה מאפשר למצוא שיווי משקל נאש באמצעות מציאת וקטור אסטרטגיות עם פונקציית תשלומים, שהיא תוחלת התועלת של האסטרטגיות הטהורות.
הגדרה פורמלית

יהי σ שיווי משקל בצורה אסטרטגית, ותהיינה  s_{i} ו- {\hat {s_{i}}} שתי אסטרטגיות טהורות של שחקן i.
אם  \sigma _{i}(s_{i})>0 ו-  \sigma _{i}({\hat {s_{i}}})>0,
אזי מתקיים:  U_{i}(\sigma _{-i},s_{i})=U_{i}(\sigma _{-i},{\hat {s_{i}}})
הסיבה לכך שהמשפט מתקיים פשוטה:
אם תוחלת התשלום לשחקן i, כאשר הוא משחק את  s_{i}, גבוהה מתוחלת התשלום כאשר הוא משחק את  {\hat {s_{i}}}, עדיף לו להגדיל את ההסתברות לשחק את  s_{i} על חשבון ההסתברות לשחק את  {\hat {s_{i}}}.
הוכחה

נניח בשלילה כי המשפט אינו מתקיים, ובלי הגבלת הכלליות נניח כי  \left(*\right)\ U_{i}(\sigma _{i},s_{i})>U_{i}(\sigma _{i},{\hat {s_{i}}}).
תהי  \sigma '_{i} האסטרטגיה של שחקן i המוגדרת באופן הבא:
אזי
{\begin{aligned}U_{i}(\sigma _{-i},\sigma '_{i})&\ =\sum _{t_{i}\in s_{i}}\sigma '_{i}(t_{i})U_{i}(\sigma _{-i},t_{i})\\&\ =\sum _{t_{i}\not \in {\{s_{i},{\hat {s_{i}}}\}}}\sigma _{i}(t_{i})U_{i}(\sigma _{-i},t_{i})+(\sigma _{i}(s_{i})+\sigma _{i}({\hat {s_{i}}}))U_{i}(\sigma _{-i},s_{i})\\&\ >\sum _{t_{i}\not \in \{s_{i},{\hat {s_{i}}}\}}\sigma _{i}(t_{i})U_{i}(\sigma _{-i},t_{i})+\sigma _{i}(s_{i})U_{i}(\sigma _{-i},s_{i})+\sigma _{i}({\hat {s_{i}}})U_{i}(\sigma _{-i},{\hat {s_{i}}})\\&\ =\sum _{t_{i}\in {s_{i}}}\sigma _{i}(t_{i})U_{i}(\sigma _{-i},t_{i})\\&\ =U_{i}(\sigma _{i}).\end{aligned}}
השוויונים הראשון והשלישי נובעים מהגדרת  \sigma ', והאי שוויון נובע מ - \left(*\right), אך זוהי סתירה לכך ש \sigma  היא שיווי משקל, שכן עבור שחקן  i הסטייה לאסטרטגיה  \sigma '_{i} מגדילה את התשלום שלו, כלומר היא סטייה כדאית.
דוגמה

נתבונן במשחק מלחמת המינים. שמו של המשחק בא מהתיאור הבא:
זוג מתכנן בילוי לשבת. האפשרויות העומדות בפניו הן: קונצרט  (C) או צפייה במשחק כדורגל  (F). הגבר מעדיף צפייה במשחק כדורגל, בעוד האישה מעדיפה להאזין לקונצרט.
כאשר שניהם מעדיפים להיות יחד, גם אם הבילוי המשותף הוא הפחות עדיף ביניהם.
במשחק זה יש אסטרטגיות ש"מ טהורות:  (F,F) עם תשלום  (2,1), ו- (C,C) עם תשלום  (1,2). האישה מעדיפה את  (C,C), ואילו הגבר מעדיף את  (F,F). כאמור שתי האפשרויות הן ש"מ באסטרטגיות טהורות.
| 0 | 1 | 2 | 3 |
| --- | --- | --- | --- |
|  |  | אישה | אישה |
|  |  | F | C |
| גבר | F | 2,1 | 0,0 |
| גבר | C | 0,0 | 1,2 |
נחפש ש"מ באסטרטגיות מעורבות. נשים לב כי לא קיים שיווי משקל כאשר רק אחד מהשחקנים מערב אסטרטגיות.
לכן נקבל כי שיווי המשקל יהיה באסטרטגיות מעורבות לחלוטין, אסטרטגיה שבה כל אחת משתי האסטרטגיות הטהורות נבחרות בהסתברות חיובית.
נניח כי הגבר משחק  \left(x(F),(1-x)(C)\right). אם האישה תשחק  F, התשלומים יהיו  U(x,F)=2x, ואם תשחק  C יתקיים  U(x,C)=1-x. באותו האופן, אם האישה תשחק  \left(y(F),(1-y)(C)\right), התשלומים יהיו  U(F,y)=y ו-  U(C,y)=2(1-y).

לכן, מכיוון שתנאי עקרון האדישות מתקיימים (האסטרטגיות מעורבות לחלוטין), נקבל כי בשיווי משקל, בהכרח, הגבר אדיש בין  F ל- C, וגם האישה אדישה בין  F ל- C. לכן, אם שיווי המשקל הוא  \left(x^{*},y^{*}\right) נקבל:
הגבר אדיש בין  F ל- C:
האישה אדישה בין  F ל- C:
כלומר, נקבל את הש"מ הבא:  y^{*}=\left[{\frac {1}{3}}(F),{\frac {2}{3}}(C)\right],  x^{*}=\left[{\frac {2}{3}}(F),{\frac {1}{3}}(C)\right]
.
השוואה עם ערך המקסמין

בשימוש בעקרון האדישות נשים לב כי בחישוב שיווי המשקל המעורב, השחקן משחק כך שהשחקן השני יהיה אדיש בין שתי האסטרטגיות הטהורות שלו (ולכן לשחקן השני לא תהיה הסטייה כדאית). האסטרטגיה של שחקן נקבעת על ידי התשלומים של השחקן האחר, בניגוד לאסטרטגיית המקסמין של השחקן, הנקבעת על ידי התשלומים שלו עצמו.
לקריאה נוספת

שמואל זמיר, מיכאל משלר, אילון סולן, תורת המשחקים, מאגנס, 2008
פיליפס רקורדס

| --- | --- |

 נתונים כלליים
 מייסדים:  N.V. Philips Phonografische Industrie 
 תקופת הפעילות:  1950–הווה (כ־74 שנים)
 חברת אם:  יוניברסל מיוזיק גרופ
 מיקום המטה:  בארן 
 
פיליפס רקורדס (Philips Records) הוא מותג הקלטות השייך לענק האלקטרוניקה ההולנדי פיליפס. החברה החלה את דרכה בתור Philips Phonografische Industries או PPI בשנת 1950, והפיצה במהלך שנות ה-50 בבריטניה הקלטות תחת המותג Columbia Records. ב-1962, שיתוף בין פיליפס לדויטשה גרמופון יצר את קבוצת DGG/PPI.
המותג Philips Classics Records (פיליפס קלאסיק רקורדס) החל לשמש את חברת פיליפס בשנות השמונים להפצת הקלטות של מוזיקה קלאסית.
כיום פיליפס רקורדס היא חלק מקבוצת יוניברסל מיוזיק גרופ.
פילמוגרפיה

פילמוגרפיה היא רשימה של סרטי קולנוע הקשורים יחדיו לפי אחד או יותר קריטריונים. לדוגמה: פילמוגרפיה של קריירת שחקנית או שחקן, היא רשימת הסרטים שבהם הופיעו.
פילמוגרפיה של במאי קולנוע היא רשימת הסרטים שאותו במאי מסוים ביים, ואפשר גם להיות יותר מפורטים ולהתייחס לרשימה חלקית המתמקדת בז'אנר מסוים מתוך בסרטיו לדוגמה פילמוגרפית סרטי האימה שביים.
המונח, אשר נמצא בשימוש לפחות משנת 1957, הופיע לראשונה במילון ובסטר לשפה האנגלית, ומבוסס על מונח אחר "ביבליוגרפיה" שהיא רשימה של ספרים.
רשימות פילמוגרפיות נבדלות מאוד מהמושגים "סינמטוגרפיה" ו"וידאוגרפיה" (אנ'), המתייחסים לתהליכים עצמם בקולנוע ובמקום זאת מקבילים לצילום.
פילמוגרפיות אינן חייבות להיות מוגבלות לאנשים מסוימים, לדוגמה, ישנן גם פילמוגרפיה של ז'אנרים (סוגות).
| --- | --- |
בקרת זהויות :  NKC: fd180913
פולה-מיי ויקס

פולה-מיי ויקס (באנגלית: Paula-Mae Weekes; נולדה ב-23 בדצמבר 1958) היא פוליטיקאית שכיהנה כנשיאת טרינידד וטובגו בשנים 2018–2023. היא האישה הראשונה בתולדות המדינה שכיהנה בתפקיד זה.
ביוגרפיה

ויקס נולדה ב-23 בדצמבר 1958 בפורט אוף ספיין. היא למדה משפטים באוניברסיטת איי הודו המערבית וסיימה את לימודיה ב-1982. ויקס עבדה במשרד התובע הראשי כ-11 שנים ובשנת 1993 עברה למגזר הפרטי. ב-1996 התמנתה ויקס לשופטת. שירתה בקצרה כנשיאת בית המשפט העליון בשנת 2012. בינואר 2018 נבחרה על ידי הפרלמנט לנשיאות המדינה.
פול מקגאן

| --- | --- |

פול מקגאן
 לידה:  14 בנובמבר 1959 (בן 64) קנסינגטון, ליברפול, אנגליה
 מדינה:  הממלכה המאוחדת 
 תקופת הפעילות:  מ-1982
 מקום לימודים:  האקדמיה המלכותית לאמנות הדרמה (1981) 
 בן או בת זוג:  סוזאנה הרקר (2006–2008) 
 צאצאים:  Jake McGann, Joseph McGann 
 פרופיל ב-IMDb
 
פול מקגאן (באנגלית: Paul McGann; נולד ב-14 בנובמבר 1959) הוא שחקן קולנוע וטלוויזיה בריטי.
ביוגרפיה

פול מקגאן נולד בסארי שבאנגליה, משפחתו עברה לליברפול כשהיה ילד. הוא התפרסם כשהופיע בתפקיד הראשי בסדרת הטלוויזיה "The Monocled Mutineer" של ה-BBC. אחר כך שיחק בסרט הפולחן של ברוס רובינסון "וית'נייל ואני" בתפקיד "אני". ב-1989 גילם את אנטון סקרבנסקי בסרטו של קן ראסל "הקשת", עיבוד קולנועי לספרו של ד. ה. לורנס. באותה שנה הופיע בתפקיד הראשי בסרט הישראלי "רחובות האתמול", סרטו של יהודה ג'אד נאמן לצידו אלון אבוטבול.
מאז הופיע לרוב בטלוויזיה בין השאר בסדרת סרטי הורנבלואר - ימאי וג'נטלמן, ובתפקיד ההתגלמות השמינית של הדוקטור בסרט הטלוויזיה דוקטור הו בשנת 1996, ושוב בסדרה של תסכיתי אודיו בהפקת Big Finish Productions החל משנת 2001. עד שנת 2005 שבה קיבל כריסטופר אקלסטון את תפקיד הדוקטור כשהסדרה חזרה להפקה שנתית סדירה ב-BBC, נחשב מקגאן על ידי מעריצי הסדרה לדוקטור "הנוכחי". מקגאן המשיך לגלם את דמות הדוקטור בתסכיתי אודיו. בנובמבר 2013 חזר מקגאן וגילם את תפקיד הדוקטור בפרק קצר בשם "לילו של הדוקטור", ששודר כקדימון לספיישל חמישים שנה של הסדרה.
עוד השתתף בתפקידי משנה בסרטים אמריקאים כגון "הנוסע השמיני 3" ו"מלכת הארורים". קולו נשמע במשחק הווידאו Ceremony of Innocence לצד איזבלה רוסליני ובן קינגסלי.
לפול מקגאן יש שלושה אחים שחקנים, מארק, ג'ו וסטיבן. ב-1995 הופיעו ארבעתם יחד כאחים בסדרת הטלוויזיה The Hanging Gale על הרעב באירלנד. הם הקימו להקת פופ שנקראה המקגאנס והוציאו סינגל בשם "הכל מלבד הנער" ( "Everything But The Boy").
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1987 | ויתניל ואני | Withnail and I | "...& I" |  |
| 1987 | אימפריית השמש | Empire of the Sun | לוטננט פרייס |  |
| 1989 |  | Tree of Hands |  |  |
| 1989 | הקשת | The Rainbow | אנטון סקרבנסקי |  |
| 1989 | מכורים לכסף | Dealers | דניאל פסקו |  |
| 1990 |  | The Monk | האב לורנצו רויאס |  |
| 1990 |  | Paper Mask | מתיו האריס |  |
| 1991 | פחד בחשכה | Afraid of the Dark | טוני דלטון |  |
| 1992 | הנוסע השמיני 3 | Alien 3 | גוליק |  |
| 1993 | שלושת המוסקטרים | The Three Musketeers | ג'רארד/ז'וסאק |  |
| 1997 | סיפורי פיות | FairyTale: A True Story | ארתור רייט |  |
| 1997 |  | Downtime | רוב |  |
| 1998 |  | The Dance of Shiva | קפטן גרוויל | סרט קצר |
| 1998 | שירת יורד-הים הישיש | The Rime of the Ancient Mariner | סמואל טיילור קולרידג' / יורד-הים הישיש |  |
| 2001 |  | My Kingdom | דין |  |
| 2002 | מלכת הארורים | Queen of the Damned | דייוויד טלבוט |  |
| 2003 |  | Listening |  | סרט קצר |
| 2005 | זרה | Gypo | פול |  |
| 2005 |  | Naked in London | מר ג'ונסון |  |
| 2006 |  | Poppies | טוני הדסון |  |
| 2006 |  | Always Crashing in the Same Car | ביל מקינון | סרט קצר |
| 2009 |  | Lesbian Vampire Killers | כומר |  |
| 2013 |  | A Little Place Off the Edgware Road | ג'יימס קרייבן | סרט קצר |
| 2014 |  | The Minister of Chance: The Prologue | השגריר דוריאן | סרט קצר |
| 2015 |  | Absence | גבר | סרט קצר |
| 2015 |  | The Pit and the Pendulum: A Study in Torture |  | סרט קצר |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 |  | Give Us a Break | מו מוריס |  |
| 1986 | חשיבותה של רצינות | The Importance of Being Earnest | ג'ון וורת'ינג |  |
| 1986 |  | The Monocled Mutineer | פרסי טופליס |  |
| 1990 |  | Drowning in the Shallow End | קולין |  |
| 1992 |  | Nice Town | ג'ו תומפסון |  |
| 1995 | קתרינה הגדולה | Catherine the Great | פוטיומקין |  |
| 1995 |  | The Hanging Gale | ליאם פלן |  |
| 1995 | הסוחר מוונציה | The Merchant of Venice | בסניו |  |
| 1995 |  | The One That Got Away | כריס ריאן |  |
| 1996 | דוקטור הו | Doctor Who | הדוקטור | סרט טלוויזיה |
| 1998 | ידידנו המשותף | Our Mutual Friend | יוג'ין רייבורן | מיני-סדרה |
| 1999 |  | Forgotten | בן טרנר |  |
| 2000 |  | Nature Boy | סטיב וילטון |  |
| 2000 |  | Fish | ג'ונתן וישנבסקי (פיש) |  |
| 2001 |  | Hotel! | בן קרטר |  |
| 2001 | נקמה מתוקה | Sweet Revenge | פטריק ויין |  |
| 2002 |  | Blood Strangers | הבלש דייוויד אינגרם |  |
| 2002 | הביוגרף | The Biographer | אנדרו מורטון |  |
| 2001–2003 | הורנבלואר - ימאי וג'נטלמן | Hornblower | לוטננט בוש |  |
| 2003 | פוארו | Agatha Christie's Poirot | ד"ר פיטר לורד | בפרק "Sad Cypress" |
| 2004 |  | Lie With Me | ג'רי הנסון |  |
| 2005 | החטוף | Kidnapped | קולונל מקנאב |  |
| 2005 |  | Fables of Forgotten Things | קלארנס |  |
| 2005 | מיס מארפל | Agatha Christie's Marple | דיקי ארסקין | בפרק "Sleeping Murder" |
| 2006 | לו היית שלי | If I Had You | פיליפ אנדרוז |  |
| 2006 |  | Tripping Over | ג'רמי |  |
| 2006 |  | Sea of Souls | כריסטופר צ'יימברס | סדרת טלוויזיה (פרק אחד) |
| 2007 | אמת או חובה | True Dare Kiss | נאש |  |
| 2009 |  | Collision | ריצ'רד ריבס |  |
| 2010 | ג'ונתן קריק | Jonathan Creek | הוגו דורה | בפרק "The Judas Tree" |
| 2010–2011 | לות'ר | Luther | מארק נורת' |  |
| 2011 | להעיר את המתים | Waking the Dead | טוני ניקולסון | בפרק "Waterloo" |
| 2011 | תחבולות חדשות | New Tricks | פקד בילוש ג'יימס לרסון | בפרק "Object of Desire" |
| 2011 |  | Britain's Greatest Codebreaker | קריינות |  |
| 2012 |  | A Mother's Son | דייוויד |  |
| 2013 | רחוב ריפר | Ripper Street | סטנלי ג'יי בון |  |
| 2013 |  | Moving On | פיל |  |
| 2013 |  | Wildest Latin America | קריינות |  |
| 2013 | דוקטור הו | Doctor Who | הדוקטור | פרק קצר "לילו של הדוקטור" |
| 2013 |  | The Five(ish) Doctors Reboot | בתפקיד עצמו | BBC Red Button webcast |
| 2013 |  | The Boy with the Incredible Brain (Extraordinary People) | קריינות |  |
| 2014 |  | The Bletchley Circle | ג'ון ריצ'רדס |  |
| 2014 |  | Apples, Pears and Paint: How to Make a Still Life Painting | קריינות |  |
| 2014 |  | France: The Wild Side | קריינות |  |
| 2014 |  | Cosmonauts: How Russia Won the Space Race | קריינות |  |
| 2015 | כריש | Shark | קריינות |  |
| 2016 | המוסקטרים | The Musketeers | סנט פייר |  |
| 2016 |  | Eden | קריינות |  |
| 2022 |  | McDonald & Dodds | ארצ'י אדינגטון | פרק: "A Billion Beats" |
עץ מחלקות

צילום מסך של תרשים עץ המחלקות עבור JButton בתוך סביבת הפיתוח Eclipse. בתמונה מוצג הקשר "ירושה"
במדעי המחשב, עץ מחלקות משמש לסיווג עצמים לפי סוגים, בדומה לעץ טקסונומי המשמש לסיווג בעלי-חיים לפי מינים. העץ מראה את הקשרים בין המחלקות השונות, לדוגמה "ירושה", "הרחבה", "הפשטה של", "הגדרת ממשק", לפי ההגדרות המקובלות בכללי התכנות מוכוון-העצמים, שפות תכנות וגופי תקינה לעיצוב תוכנה.
פונטיאק קסטום S

| --- | --- |
פונטיאק קסטום S, תצורת 2 דלתות
פונטיאק קסטום S, תצורת 2 דלתות
 מאפיינים כלליים
 נקרא גם:  במקור הדגם היה קרוי: "Pontiac TC"
 יצרן:  פונטיאק
 שנות ייצור:  1969
 הרכבה:  ארצות הברית ארצות הברית
 חברת אם:  ג'נרל מוטורס
 מרכב:  4 דלתות, 2 דלתות
 מפרט טכני
 מנוע:  6 צילידרים, 4,100 סמ"ק המפיק 175 כ"ס, ו- 230 כ"ס. (מנוע פונטיאק מסוג: "Pontiac straight-6 engine") מנוע 8V צילינדרים,  המפיק 330 כ"ס ו- 350 כ"ס
 הילוכים:  תמסורת אוטומטית - 2 מהירויות מסוג ST-300
פונטיאק קסטום S (באנגלית: Pontiac Custom S) היא מכונית משפחתית בינונית. בנוסף, הדגם יוצר בתצורות קבריולה, קופה וסטיישן. "פונטיאק קסטום S" יוצרה על ידי חטיבת הרכב פונטיאק, מבית ג'נרל מוטורס בשנת 1969 בלבד.
סך הכל יוצרו 3,918 יחידות. ייצור הדגם הופסק לאחר שנה, עקב קיצוצים בחטיבת פונטיאק.
תצורות

4 דלתות - סדאן
4 דלתות - הרטופ
5 דלתות - סטיישן
2 דלתות - הרטופ
2 דלתות - קופה  ספורט
2 דלתות - קבריולה
תמונות

פונטיאק קסטום S - סטיישן, שנת 1969
פונטיאק קסטום S - סטיישן, שנת 1969
ראו גם

פונטיאק
פונטיאק קסטום טורפדו
ג'נרל מוטורס
פונטיאק 2+2
פונטיאק סאן-פייאר
פונטיאק סולטיס
פונטיאק 6000
פונטיאק ונטורה
פונטיאק לה מאנס
פונטיאק בונוויל
פונטיאק טמפסט
פונטיאק פיירו
לקריאה נוספת

פונטיאק קסטום S, שנת 1969  (Andrew Turgeon, 18; Franklin, Massachusetts) (באנגלית)
פונטיאק קסטום S (One Year Only: 1969 Pontiac Custom S Driving Project) (באנגלית)
פונטיאק  קסטום S (Curbside Classic: 1969 Pontiac Tempest Custom S) (באנגלית)
עץ ספגטי

קטע מתוך המשדר המקורי המראה את קטיף הספגטי בשווייץ
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
עֵץ סְפָּגֶטִי הוא עץ בדיוני, שדווח כמתיחה לקראת יום המתיחות באחד באפריל של שנת 1957 בבריטניה. זו הייתה אחת מן הפעמים הראשונות בהן נעשה שימוש בשידור טלוויזיה לצורך מתיחה באחד באפריל.
העץ הוזכר בדיווח בתוכנית התחקירים פנורמה של הרשת הבריטית BBC בשנת 1957, בו נמסר כי יבול הספגטי בטיצ'ינו שבשווייץ היה שופע במיוחד השנה, בעקבות חורף נוח וההיעלמות של מזיקי-הספגטי. המשדר הסביר כי הספגטי נקטף מעצי ספגטי, ואחר כך מונח לייבוש בשמש, ולווה בצילומים של קטיף במטעי ספגטי של משפחה שווייצרית. השדרן הסביר כי לקראת סוף חודש מרץ, ישנה ציפייה דרוכה לקראת הקטיף בכל רחבי אירופה, עקב חשש שקרה תפגע בספגטי ותקלקל את טעמו, וכי אורכן של כל אטריות הספגטי זהה, בזכות שנים של טיפוח זנים של עצי ספגטי. כל העובדות האלו הן בדויות, כמובן, משום שספגטי אינו גדל על עץ, אלא מיוצר מקמח חיטה.
הדיווח קיבל משנה אמינות בזכות העובדה שהשדרן הידוע ובעל התדמית המכובדת ריצ'רד דימבלבי העניק את קולו למשדר. באותה עת, שנות ה-50 של המאה ה-20, הפסטה לא הייתה מאכל נפוץ בבריטניה, ולכן בדיחה כזו יכלה להתקבל בציבור רחב ללא חשדות.
התוכנית שודרה באחד באפריל, וצפו בה כ-8 מיליון אנשים. משרדי ה-BBC זכו למאות שיחות טלפון בעקבות השידור, שביקשו לדעת כיצד ניתן להשיג את העץ. שנים אחרי המשדר המקורי, נעשה שימוש בעצי הספגטי בפרסומת למוצרי ספגטי בבריטניה.
ענק

ערך זה עוסק ביצור מיתולוגי. אם התכוונתם למשמעות אחרת, ראו .
"הענק" של פרנסיסקו דה גויה
ענק הוא יצור מיתולוגי החוזר במספר תרבויות. הענקים הם דמויי אדם גבוהים וגדולים מאוד. בסיפורים עתיקים רבים הענקים הם לרוב אכזריים ובעלי נטיות כאוס ורוע, ביצירות מודרניות יותר אפשר למצוא ענקים עדינים וטובי לב. הם מופיעים ברבים מן המיתולוגיות וסיפורי העמים.